Tostrup terrasse (Oslo)

Tostrup terrasse (1-9, ingen partallsadresser) er en vei på Gimle i bydel Frogner i Oslo. Det er en relativt smal blindvei opp fra Drammensveien på sørsiden av Gimlehøyden. Opprinnelig skulle veien ha vært forlenget helt opp til Tostrups gate, et navn som også ble brukt på denne veien, men dette prosjektet ble ikke fullført.

I likhet med Tostrups gate har Tostrup terrasse navn etter juveléren Jacob Tostrup, som eide en løkkeeieindom i området.

Alle hus som har adresse hit, er på vestsiden av veien. Det dreier seg om fire sveitservillaer og et murhus. På østsiden er det fjell og noe vegetasjon. Det er også en trapp med gjennomgang til Thomas Heftyes gate oppe på høyden.

Sveitservillaene i nr. 1, 3, 5 og 7 ble tegnet av Kristen Rivertz, mens Nestor Thomassen tegnet murvillaen i nr. 9. Alle villaene er vernet etter Plan- og bygningsloven.

 Referanser 

 Litteratur 
 Oslo byleksikon: Tostrup terrasse

 Eksterne lenker 


Kategori:Veier i Oslo
Kategori:Veier i bydel Frogner